সুলতান ইস্কান্দার মসজিদ

সুলতান ইস্কান্দার মসজিদ (মালয়: Masjid Sultan Iskandar বা মসজিদ সুলতান ইস্কান্দার) হলো মালয়েশিয়ার জোহর বাহরুর বন্দর দাতো' ওনে অবস্থিত একটি মসজিদ। জোহরের ২৪তম সুলতান আলমারহুম সুলতান ইস্কান্দার ইবনে আলমারহুম সুলতান ইসমাইলের নামানুসারে মসজিদটির নামকরণ করা হয়েছিল। ইতিহাস এই মসজিদটি জোহর ভূমি বেরহাদ ঠিকাদার প্রতিষ্ঠান নির্মাণ করেছিল এবং বর্তমানে ওয়াকাফ আন-নূর কর্পোরেশন বেরহাদ পরিচালনা করছে, উভয়ই জোহর কর্পোরেশনের (জেসি কর্প) সহায়ক সংস্থা। এটি প্রথমে বন্দর দাতো 'ওন মসজিদ নামে পরিচিত ছিল। ২০১২ সালের শুরুর দিকে এই মসজিদটির নির্মাণ কাজ শুরু এবং ২০১৫ সালে সমাপ্ত হয়েছে। ২০১৬ সালের ৮ই এপ্রিল তারিখে, জোহরের ক্রাউন প্রিন্স, তুনকু ইসমাইল ইদ্রিস ইবনে সুলতান ইব্রাহিম তাঁর প্রয়াত দাদা সুলতান ইস্কান্দারের জন্মদিনের সাথে মিল রেখে মসজিদটি আনুষ্ঠানিকভাবে উদ্বোধন করেন। আরো দেখুন মালয়েশিয়ায় ইসলাম তথ্যসূত্র বহিঃসংযোগ